
ประกาศองค์การบริหารส่วนตำบลเคียนซา
เรื่อง   การรับขึ้นทะเบียนผู้สูงอายุเพื่อรับเงินเบี้ยยังชีพผู้สูงอายุ
เพื่อดำเนินงานตามนโยบายเร่งด่วนของรัฐบาล   ประจำปีงบประมาณ   พ.ศ.   2560 
*************
                        ตามที่รัฐบาลได้กำหนดนโยบายให้องค์กรปกครองส่วนท้องถิ่นดำเนินการรับลงทะเบียนผู้มีสิทธิรับเงินเบี้ยยังชีพผู้สูงอายุให้ผู้สูงอายุก่อนปีงบประมาณ   หรือภายในเดือน   พฤศจิกายน   ของทุกปี  โดยจัดสรรเบี้ยยังชีพให้แก่ผู้สูงอายุที่มีอายุ   60   ปีขึ้นไป   ที่แสดงความจำนงโดยการขอลงทะเบียนเพื่อขอรับเบี้ยยังชีพผู้สูงอายุ   ประกอบกับหนังสือกระทรวงมหาดไทย  ด่วนที่สุด   ที่   มท   0891.3/ว 5946   ลงวันที่   7   ตุลาคม   2558   เรื่อง   กำหนดหลักเกณฑ์และวิธีปฏิบัติในการรับลงทะเบียนผู้มีสิทธิรับเงินเบี้ยยังชีพผู้สูงอายุและเบี้ยความพิการขององค์กรปกครองส่วนท้องถิ่น   ประจำปีงบประมาณ   พ.ศ.   2560   โดยแจ้งให้องค์การบริหารส่วนตำบลเคียนซา   ดำเนินการรับลงทะเบียนเบี้ยยังชีพผู้สูงอายุรายใหม่  ที่มีคุณสมบัติครบถ้วน   ซึ่งเป็นผู้เกิดก่อนวันที่   1   ตุลาคม   2499  และยังไม่เคยลงทะเบียนมาก่อน   ตลอดจนผู้สูงอายุที่มีการย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลเคียนซา   โดยได้กำหนดให้องค์การบริหารส่วนตำบลเคียนซา   ดำเนินการรับลงทะเบียนในระหว่างวันที่                     1-30   พฤศจิกายน   2558   โดยไม่เว้นวันหยุดราชการ   
                        เพื่อให้การดำเนินการตามนโยบายดังกล่าว   เป็นไปด้วยความถูกต้อง   เรียบร้อย   องค์การบริหารส่วนตำบลเคียนซา   จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้   และมีความประสงค์จะขอรับการสงเคราะห์เบี้ยยังชีพผู้สูงอายุไปติดต่อยื่นคำร้องขอขึ้นทะเบียน   ตามวัน   เวลา   และสถานที่ที่องค์การบริหารส่วนตำบลเคียนซาได้ประกาศกำหนด  โดยผู้สูงอายุที่จะมีสิทธิได้รับเงินเบี้ยยังชีพ   จะต้องมีคุณสมบัติและดำเนินการดังต่อไปนี้ 
1.  คุณสมบัติของผู้มีสิทธิได้รับเงินเบี้ยยังชีพผู้สูงอายุ
      ผู้มีคุณสมบัติได้รับเงินเบี้ยยังชีพผู้สูงอายุ   ต้องเป็นผู้มีคุณสมบัติดังต่อไปนี้
      (1)  มีสัญชาติไทย
      (2)  มีอายุ   60   ปี   บริบูรณ์ขึ้นไป   โดยเป็นผู้ที่เกิดก่อนวันที่  1  ตุลาคม   2499   ( ในกรณีที่ในทะเบียนราษฎรไม่ปรากฏวันที่  เดือนเกิด   ให้ถือว่าบุคคลนั้น  เกิดในวันที่   1   มกราคม   ของปีนั้น ) 
      (3)  ไม่เป็นผู้ได้รับสวัสดิการ   หรือสิทธิประโยชน์อื่นใด   จากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น     ได้แก่     ผู้รับเงินบำนาญ     ผู้รับเงินเบี้ยยังชีพ   ตามระเบียบของกระทรวง
มหาดไทย    หรือ  กรุงเทพมหานคร   ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น
ผู้ที่ได้รับเงินเดือน   ค่าตอบแทน   รายได้ประจำ   หรือผลประโยชน์ตอบแทนอย่างอื่นที่จัดให้เป็นประจำ  
2.  ขั้นตอนการยื่นคำขอและวิธีการพิจารณาคุณสมบัติผู้มีสิทธิ์ได้รับเงินเบี้ยยังชีพผู้สูงอายุ
     ให้ผู้สูงอายุที่มีคุณสมบัติดังกล่าวข้างต้น   ยื่นคำขอรับเงินเบี้ยยังชีพผู้สูงอายุด้วยตนเอง   ต่อผู้บริหารองค์กรปกครองส่วนท้องถิ่นที่ตนเองมีชื่ออยู่ในทะเบียนบ้าน   ระหว่างวันที่   1-30   พฤศจิกายน   2558    โดยไม่เว้นวันหยุดราชการ   ณ   ที่ทำการองค์การบริหารส่วนตำบลเคียนซา   พร้อมหลักฐานดังต่อไปนี้
     (1)  บัตรประจำตัวประชาชน   หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
     (2)  ทะเบียนบ้านพร้อมสำเนา

(3)  สมุดบัญชีเงิน…........../2

     (3)  สมุดบัญชีเงินฝากธนาคารเพื่อการเกษตรและสหกรณ์การเกษตร   ( ธ.ก.ส. )   พร้อมสำเนา   สำหรับในกรณีที่ผู้ขอรับเงินเบี้ยยังชีพผู้สูงอายุ   ที่ประสงค์จะขอรับเงินเบี้ยยังชีพผู้สูงอายุผ่านธนาคาร   และในกรณีมีความจำเป็นที่ไม่สามารถมาลงทะเบียนได้    ผู้สูงอายุอาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน   พร้อมสำเนาบัตรประชาชนและสำเนาทะเบียนบ้านของผู้รับมอบอำนาจ
                        จึงประกาศมาเพื่อทราบโดยทั่วกัน

ประกาศ   ณ   วันที่         เดือน   ตุลาคม   พ.ศ.   2558
            



(  ลงชื่อ  )
 
                                                              (  นายพัฒนศักดิ์   วงศ์เจริญ  )


                                               นายกองค์การบริหารส่วนตำบลเคียนซา

